Április 16.

Névnapok: Csongor + Áhim, Bánk, Bános, Bende, Bene, Benedek, Benediktusz, Bernadett, Bernadetta, Bernarda, Bernardina, Cecil, Cecilián, Detti, Joachim, Joáhim, Joakim, József, Lambert, Lamberta, Tercia, Zonga, Zongor

Események

Politikai események

 1514 – Bakócz Tamás bíboros, Esztergom érseke, pápai legátusként közzéteszi X. Leó pápának a törökök ellen keresztes hadjáratot hirdető bulláját; a keresztes hadak vezetésére Dózsa György kap megbízást. 
 1865 – A Pesti Naplóban (név nélkül) megjelenik  Deák Ferenc híres „húsvéti cikke”, amely fordulópontot jelent a kiegyezéshez vezető úton (e nap akkor húsvétra esett, innen a történelmi név).
 1922 – A weimari köztársaság és az Oroszországi Szovjet Köztársaság külügyminiszterei aláírják a rapallói egyezményt a diplomáciai és kereskedelmi kapcsolatok felvételéről. Az egyezmény a szovjet állam (1922. december 30-tól Szovjetunió) első hivatalos elismerése volt.  
 1944 – Második világháború: a brit–amerikai szövetséges légierő bombázza Belgrádot, 1100 ember hal meg.
 1994 – Lelőnek egy brit Sea Harrier repülőgépet, amely részt vett a Bosznia-Hercegovinában tartózkodó UNPROFOR csapatok védelmét célzó, a NATO által végzett szoros légi támogató feladatban.
 2003 – Magyarország (kilenc másik országgal együtt), Athénben aláírja az Európai Unióhoz csatlakozási szerződést, amely alapján 2004. május 1-jétől uniós tagállammá válik.
 2012 – Az Amerikai Egyesült Államok Kongresszusa megszavazza, hogy születésének 100. évfordulóján a legmagasabb amerikai elismeréssel, a Kongresszusi Aranyéremmel tüntessék ki Raoul Wallenberget.

Tudományos és gazdasági események

 1705  – Anna brit királynő lovaggá ütötte Isaac Newtont.
 1972 – Elindul az Apollo–16 űrhajó. Ez az ötödik küldetés, melyet a Holdra küldtek.

Kulturális események

 2006 – Megkezdte sugárzását a Szent Korona Rádió.

Irodalmi, színházi és filmes események

Zenei események

Sportesemények

Egyéb események

 1912 – II. Abdul-Medzsid oszmán kalifa harmadik házassága; H. H. Atiya Mihisti Kadin Effendivel.

Születések 
 1682 – John Hadley angol matematikus, csillagász, ő tökéletesítette a Newton-féle tükrös távcsövet († 1744) 
 1820 – Dobay József honvéd ezredes († 1898)
 1838 – Wagner Sándor magyar festőművész  † 1919) 
 1844 – Anatole France (er. Jacques Anatole François Thibault), Nobel-díjas francia író († 1924)
 1858 – Zala György magyar szobrászművész († 1937)
 1885 – Weiner Leó magyar zeneszerző († 1960)
 1889 – Charles Chaplin angol szárm. színész, filmrendező († 1977)
 1894 – Anatolij Pavlovics Rjabov, erza nyelvész, pedagógus, az erza nyelv első professzora († 1938)
 1896 – Makláry Zoltán Kossuth-díjas magyar színész, érdemes és kiváló művész († 1978)
 1896 – Tristan Tzara (er. Sami Rosenstock), román származású francia költő († 1963)
 1899 – Louis Gerard francia autóversenyző († 2000)
 1911 – Guy Burgess brit hírszerző, kettős ügynök, szovjet kém, a „Cambridge-i ötök” egyike († 1963)
 1913 – Déri Mária magyar színésznő
 1918 – Dick Gibson (Richard Gibson) brit autóversenyző († 2010)
 1919 – Fráter Gedeon karmester († 1998)
 1921 – Peter Ustinov angol színész († 2004)
 1922 – Párdi Imre magyar politikus, az Országos Tervhivatal elnöke (1967-1973)
 1925 – Piero Valenzano olasz autóversenyző († 1955)
 1927 – XVI. Benedek pápa († 2022)
 1927 – Bob Cortner amerikai autóversenyző († 1959)
 1932 – Polyák Imre olimpiai bajnok kötöttfogású birkózó, a nemzet sportolója († 2010)
 1939 – Dusty Springfield angol soul-pop énekesnő, a 60-as évek zenei ikonja († 1999)
 1940 – II. Margit dán királynő
 1951 – Hunyadkürti György Jászai Mari-díjas magyar színész, érdemes művész, a kaposvári Csiky Gergely Színház örökös tagja.
 1960 – Pierre Littbarski német válogatott labdarúgó
 1963 – Gesztesi Károly magyar színész, szinkronszínész († 2020)
 1971 – Schobert Norbert fitnesz-edző
 1973 – Schell Judit Jászai Mari-díjas magyar színésznő érdemes művész
 1979 – Christijan Albers holland autóversenyző
 1982 – Gina Carano amerikai színésznő
 1985 – Danny Pinheiro Rodrigues francia tornász
 1985 – Benjamín Rojas argentin színész 
 1986 – Paul di Resta brit autóversenyző
 1988 – Simon Child új-zélandi gyeplabdázó
 1988 – Peter Liebers német műkorcsolyázó
 1990 – Reggie Jackson olasz születésű amerikai kosárlabdázó
 1990 – Calvin Kang szingapúri sprinter
 1996 – Anya Taylor-Joy amerikai születésű brit-argentin színésznő
 2001 – Tatiana Salcuțan moldáv úszó
 2002 – Sadie Sink amerikai színésznő
 2008 – Eleonóra belga hercegnő Fülöp belga király és Matilda belga királyné negyedik gyermeke.

Halálozások 
 69 – Otho római császár (* 32) 
 1521 – Hedvig tescheni hercegnő, Szapolyai István nádor felesége, I. János magyar király anyja (* 1469) 
 1756 – Jacques Cassini francia csillagász (* 1677)
 1828 – Francisco de Goya spanyol festőművész (* 1746)
 1830 – Katona József magyar költő, író, drámaíró (* 1791)
 1850 – Marie Tussaud (szül. Marie Grosholtz), elzászi származású francia viaszöntőnő, a londoni Madame Tussaud Panoptikum alapítója (* 1761) 
 1859 – Alexis de Tocqueville francia politikai gondolkodó, történész (* 1805)
 1879 – Bernadette Soubirous francia apáca, lourdes-i látnok (* 1844) 
 1902 – Bourbon Assisi Ferenc címzetes spanyol király, II. Izabella spanyol királynő férje (*1822)
 1959 – Győrffy István botanikus, egyetemi tanár, az MTA tagja (* 1880)
 1966 – Jancsó Miklós Kossuth-díjas magyar gyógyszerész hisztokémikus, fiziológus († (* 1903)
 1970 – Váci Mihály magyar költő, műfordító (* 1924)
 1970 – Veres Péter magyar író, politikus (* 1897)
 1972 – Kavabata Jaszunari irodalmi Nobel-díjjal kitüntetett japán író, a huszadik századi japán irodalom kiemelkedő egyénisége (*1899)
 1973 – Kertész István magyar zenekari és operakarmester (* 1929)
 1988 – José Dolhem francia autóversenyző (* 1944)
 1998 – Alberto Calderón argentin matematikus (* 1920)
 2009 – Rózsa-Flores Eduardo katona, író, költő, színész (* 1960)
 2009 – Magyarosi Árpád énekes, zeneszerző, író (* 1981)
 2010 – Popper Péter pszichológus, klinikai gyermek-szakpszichológus, pszichoterapeuta, egyetemi tanár (* 1933)
 2012 – Palásthy György Balázs Béla-díjas magyar filmrendező (* 1931)
 2012 – Polónyi Gyöngyi magyar színésznő (* 1942)
 2015 – Ambrus Tamás magyar válogatott vízilabdakapus  (* 1964)
 2019 – Bács Ferenc Kossuth-díjas magyar színművész (* 1936)
 2021 – Törőcsik Mari háromszoros Kossuth- és kétszeres Jászai Mari-díjas magyar színművésznő,  a nemzet színésze és a nemzet művésze (* 1935)

Nemzeti ünnepek, emléknapok, világnapok 
 A Holokauszt magyarországi áldozatainak emléknapja (2001 - től)
 Dán Királyság: Nemzeti ünnep, II. Margit királynő születésnapja
 Mordvinföld: Az erza nyelv napja

Április 16